DTAC-TRUE บวกคึก! ดีลควบรวมคืบ หลัง IFA สนับสนุนผู้ถือหุ้นไฟเขียว
DTAC-TRUE บวกคึก! ดีลควบรวมคืบ หลัง IFA สนับสนุนผู้ถือหุ้นไฟเขียว พร้อมชี้อัตราส่วนแปลงหุ้น DTAC 1 หุ้นเดิม ต่อ 6.13444 หุ้นใหม่ และ TRUE 1 หุ้นเดิม ต่อ 0.60018 หุ้นใหม่ เป็นอัตราเหมาะสม
DTAC-TRUE บวกคึก! ดีลควบรวมคืบ หลัง IFA สนับสนุนผู้ถือหุ้นไฟเขียว พร้อมชี้อัตราส่วนแปลงหุ้น DTAC 1 หุ้นเดิม ต่อ 6.13444 หุ้นใหม่ และ TRUE 1 หุ้นเดิม ต่อ 0.60018 หุ้นใหม่ เป็นอัตราเหมาะสม
21 มี.ค. 2565

ผู้สื่อข่าวรายงานว่า วันนี้(21 มี.ค.2565) ราคาหุ้น DTAC และ TRUE ปรับตัวขึ้นหลังความเห็นที่ปรึกษาการเงินอิสระ (IFA) สนับสนุนให้ที่ประชุมผู้ถือหุ้นอนุมัติการควบรวมกิจการทำให้กระบวนการเดินหน้าได้ราบรื่น
โดยราคาหุ้นบริษัท ทรู คอร์ปอเรชั่น จำกัด (มหาชน) หรือ TRUE ณ เวลา 10:56 น. อยู่ที่ระดับ 4.96 บาท บวก 0.06 บาท ราคาสูงสุด 5.05 บาท ราคาต่ำสุด 4.90 บาท หรือเพิ่มขึ้น 1.22% ด้วยมูลค่าซื้อขาย 1.10 พันล้านบาท
ส่วนราคาหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10:58 น. อยู่ที่ระดับ 49.00 บาท บวก 0.75 บาท ราคาสูงสุด 50.00 บาท ราคาต่ำสุด 48.75 บาท หรือเพิ่มขึ้น 1.55% ด้วยมูลค่าซื้อขาย 593.46 ล้านบาท
บล.เคทีบีเอสที ระบุในบทิวเคราะห์วันนี้(21มี.ค.65) ว่า ที่ปรึกษาทางการเงินอิสระ (IFA) ได้ทำรายงานเกี่ยวกับการควบบริษัทระหว่าง DTAC และ TRUE โดย IFA สนับสนุนที่ประชุมผู้ถือหุ้นอนุมัติการควบรวบ TRUE+DTAC โดย FA ของทั้ง DTAC และ TRUE เห็นชอบให้ที่ประชุมผู้ถือหุ้นอนุมัติการควบรวมกิจการระหว่าง DTAC กับ TRUE จาก synergy benefit ที่จะเกิดขึ้น
โดย IFA ประเมินมูลค่าเหมาะสมด้วยวิธี DCF ของ DTAC และ TRUE อยู่ที่ 39.2-65.6 บาท และ 4.1-6.9 บาท ตามลำดับ (as a standalone business) และลงความเห็นอัตราส่วนการแปลงหุ้น ของ DTAC 1 หุ้นเดิม ต่อ 6.13444 หุ้นใหม่ และ TRUE 1 หุ้นเดิม ต่อ 0.60018 หุ้นใหม่ นั้นเป็นอัตราที่เหมาะสม
โดย เคทีบีเอสที มีมุมมองเป็นบวกเล็กน้อย การผ่านความเห็นของ IFA สนับสนุนให้ที่ประชุมผู้ถือหุ้นอนุมัติการควบรวม TRUE + DTAC ทำให้ดีลดังกล่าวสามารถเดินหน้าต่อได้และคาดว่าตลาดจะตอบรับเชิงบวกในประเด็นนี้ อย่างไรก็ตามสิ่งที่ตลาดให้ความสำคัญคือ synergy benefit ที่จะเกิดขึ้นหลังการควบรวมไม่ได้มีปรากฏในรายงานดังกล่าว
ในขณะที่สมมติฐานในการทำประมาณการของ IFA มองว่าค่อนข้าง aggressive โดยประเมินกำไร DTAC เติบโตในปี 2564-69E เติบโตอยู่ที่ 13%-17% CAGR และ TRUE เติบโตในปี 2565E-69E ที่ 54%-157% CAGR
ซึ่งตามความเห็นของเราประเมินเป็นระดับการเติบโตที่ท้าทายมากบน standalone business  ทั้งนี้ขั้นตอนสำคัญต่อไปคือผ่านการอนุมัติจากหน่วยงานที่เกี่ยวข้องซึ่งจะเกิดขึ้นในช่วง มิ.ย.-ส.ค. ปีนี้ (DTAC ถือ/เป้า 35.00 บาท ไม่รวม synergy benefit จากการควบรวม, TRUE Bloomberg consensus เป้า 5.37 บาท